ai4bharat/Pralekha huggingface dataset:
रक्षा मंत्रालय
सेकेंड प्रोजेक्ट 17ए के जहाज हिमगिरि को लॉन्च किया गया
मेसर्स गार्डेन रिज शिपबिल्डर्स एंड इंजीनियर्स लिमिटेड , कोलकाता में बना प्रोजेक्ट 17ए के तीन जहाजों में एक हिमगिरि आज लॉन्च किया गया। इस जहाज का जलावतरण 13.35 बजे हुगली नदी में किया गया। समारोह के मुख्य अतिथि चीफ ऑफ डिफेन्स स्टाफ  जनरल बिपिन रावत थे। नौसेना की परम्परा के अनुसार सीडीएस की पत्नी श्रीमती मधुलिका रावत द्वारा जलावतरण अथर्व वेद की स्तुति के बीच किया गया। इस जहाज का नाम और चिह्न लियेंडर क्लास शिप के पोत से मिला है जो 50 वर्ष पहले 1970 में लॉन्च किया गया था।
प्रोजेक्ट 17 ए के अंतर्गत सात जहाज बनाए जा रहे हैं। चार जहाज मजगांव डॉक शिपबिल्डर्स लिमिटेड  तथा तीन जहाज जीआरएसई में बनाए जा रहे हैं। इन जहाजों में रडार से बच निकलने की तरकीब, अग्रणी स्वदेशी हथियार और अन्य सुधारों के साथ-साथ सेंसर फिट किया गया है। हिमगिरि लॉन्च किया जाना भारतीय नौसेना के लिए पी17ए के तीन अत्याधुनिक जंगी जहाज बनाने की दिशा में जीआरएसई की प्रतिबद्धता को प्रदर्शित करता है। जीआरएसई अग्रणी शिपयार्ड के रूप में उभरा है और इसमें 100 से अधिक जहाज तैयार किए गए हैं। पी17ए जहाज बनाने में जीआरएसई ने नई चुनौतियों का मुकाबला करने के लिए अपनी अवसंरचना और कौशल को विकसित किया है। पी17ए जहाज जीआरएसई में बना पहला गैस टर्बाइन की संचालन शक्ति पर आधारित है और इस पर बहुत बड़ा युद्ध प्लेटफॉर्म है।
प्रारम्भ से ही प्रोजेक्ट 17ए ने भारत के आत्मनिर्भर भारत विजन को ऊपर रखा है। पी17ए जहाजों की डिजाइन डाइरेक्टोरेट ऑफ नेवल डिजाइन –डीएनडी  द्वारा देश में की गई है और इन्हें देशीयार्ड एमडीएल तथा जीआरएसई में बनाया जा रहा है। शिप बिल्डिंग कोविड-19 के बाद अर्थव्यवस्था को ऊर्जावान बनाने का बड़ा अवसर है। प्रोजेक्ट 17ए जहाजों में 80 प्रतिशत सामग्री/उपकरण स्वदेशी वेंडरों से लिए गए हैं और 2000 से अधिक भारतीय प्रतिष्ठानों तथा एमएसएमई में रोजगार सृजन हुआ है। अगस्त 2023 में जहाज की डिलीवरी के लिए जीआरएसई की उत्पादकता बढ़ाने के लिए आउट सोर्सिंग से मॉडुलर निर्माण किया जा रहा है और एकीकृत निर्माण पद्धति का उपयोग किया जा रहा है।
स्वास्थ्य एवं परिवार कल्याण मंत्रालय
कोविड-19 टीकाकरण - 82वां दिन
अब तक 8.83 करोड़ से ज्यादा कोविड-19 टीके की खुराक दी गई
आज शाम 8 बजे तक 13.14 लाख वैक्सीन की खुराक दी गई
देश में दी गई कोविड-19 वैक्सीन की खुराकों की कुल संख्या आज 8.83 करोड़ से अधिक हो गई हैं।
अस्थायी रिपोर्ट के अनुसार आज शाम 8 बजे तक कुल 8,83,72,277 वैक्सीन खुराक दी जा चुकी हैं।
अब तक 89,65,839 स्वास्थ्यकर्मियों  को टीके की पहली खुराक दी जा चुकी है जबकि 54,04,837 स्वास्थ्यकर्मी दूसरी खुराक ले चुके हैं। वहीं 97,40,281 फ्रंटलाइन वर्कर्स पहला और 43,35,473 फ्रंटलाइन वर्कर्स ने दूसरी खुराक ली है। 45 वर्ष से 59 वर्ष की आयु के लिए 2,26,42,318  और 4,47,060  वहीं 60 वर्ष से अधिक आयु के 3,57,78,684  और 10,57,785  ले चुकें हैं।
|
|
स्वास्थ्यकर्मी
|
|
फ्रंटलाइन वर्क्रस
|
|
45-60 साल से अधिक उम्र के गंभीर बीमारियों से पीड़ित लाभार्थी
|
|
60 वर्ष से अधिक उम्र के लाभार्थी
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
89,65,839
|
|
54,04,837
|
|
97,40,281
|
|
43,35,473
|
|
2,26,42,318
|
|
4,47,060
|
|
3,57,78,684
|
|
10,57,785
|
|
7,71,27,122
|
|
1,12,45,155
प्रारंभिक रिपोर्ट के मुताबिक देशभर में कोविड-19 टीकाकरण के 82वें दिन आज शाम 8 बजे तक कुल 13,14,623 वैक्सीन की खुराक दी गई। इनमें से 12,04,551 लाभार्थियों को टीके की पहली खुराक दी गई और 1,10,072 स्वास्थ्यकर्मी और फ्रंटलाइन वर्कर्स को टीके की दूसरी खुराक लगाई जा चुकी है। फाइनल रिपोर्ट आज रात तक तैयार हो जाएगी।
|
|
7 अप्रैल 2021
|
|
स्वास्थ्यकर्मी
|
|
फ्रंटलाइन वर्कर्स
|
|
45-60 साल से अधिक उम्र के गंभीर बीमारियों से पीड़ित लाभार्थी
|
|
60 वर्ष से अधिक उम्र के लाभार्थी
|
|
कुल लाभार्थी
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
1,894
|
|
10,305
|
|
3,615
|
|
24,348
|
|
7,97,407
|
|
15,525
|
|
4,01,635
|
|
59,894
|
|
12,04,551
|
|
1,10,072
वाणिज्य एवं उद्योग मंत्रालय
भारत और अमरीका के बीच द्विपक्षीय व्यापार बैठक सम्पन्न
(भारत और अमरीका के बीच आज नई दिल्ली में द्विपक्षीय व्यापार बैठक सम्पन्न हुई। इस द्विपक्षीय बैठक की सह-अध्यक्षता केन्द्रीय वाणिज्य एवं उद्योग तथा नागर विमानन मंत्री, भारत सरकार श्री सुरेश प्रभु और अमरीका के वाणिज्य मंत्री श्री विल्बर रॉस ने की।
श्री प्रभु और श्री रॉस ने व्यापार एवं वाणिज्य के क्षेत्र में भारत और अमरीका के बीच मजबूत, सुदृढ़ और प्रगाढ़ होते आपसी संबंधों की सराहना की। दोनों पक्षों ने वर्ष 2018 के दौरान वस्तु एवं सेवा क्षेत्र में आपसी व्यापार में 12.6 प्रतिशत की वृद्धि दर्ज किए जाने पर संतोष व्यक्त किया। वर्ष 2017 में हुए 126 बिलियन डॉलर के व्यापार की तुलना में वर्ष 2018 में 142 बिलियन डॉलर का व्यापार हुआ।
भारत ने नई दिल्ली में आयोजित अमरीकी ट्रेड विंड्स इंडो-पेसेफिक बिजनेस फोरम और मिशन इनिशिएटिव 2019 की सराहना की। यह फोरम वितरकों, प्रतिनिधियों और साझेदारों को एक साथ लाएगा और उन्हें 8-10 मई, 2019 के दौरान भारत भर में आयोजित होने वाली बिजनेस टू बिजनेस बैठकों में भागीदारी के जरिए बिक्री में वृद्धि करने में समर्थ बनाएगा।
श्री प्रभु और श्री रॉस ने निजी क्षेत्र की अगुवाई वाले अमरीका-भारत एसएमई फोरम की आज पूर्वाह्न नई दिल्ली में आयोजित बैठक की भी सराहना की। यह अपने किस्म का पहला आयोजन है और इससे विनिर्माण और सेवा क्षेत्र से संबंधित भारत और अमरीका के लघु और मझौले उद्योगों  के बीच सहयोग और साझेदारी बढ़ाने का मार्ग प्रशस्त होगा।
दोनों पक्षों ने व्यापार से संबंधित विविध लंबित मामलों पर भी विचार-विमर्श किया। दोनों पक्षों ने इन लंबित मामलों के ऐसे उपयुक्त समाधान तलाशने के लिए विभिन्न स्तरों पर निरंतर बातचीत करने पर सहमति प्रकट की, जो परस्पर लाभकारी तथा दोनों देशों के बीच आर्थिक विकास और समृद्धि को बढ़ाने देने वाले हों।
दोनों पक्षों ने सरकार, कारोबारियों तथा उद्यमियों के बीच व्यापक सहयोग सुनिश्चित करते हुए आर्थिक सहयोग और द्विपक्षीय व्यापार बढ़ाने पर सहमति प्रकट की।
प्रधानमंत्री कार्यालय
प्रधानमंत्री ने तमिलनाडु में डूबने से बच्चों की मौत पर शोक व्यक्त किया
प्रधानमंत्री श्री नरेन्द्र मोदी ने तमिलनाडु के कुड्डालोर में डूबने से हुई बच्चों की मौत पर गहरा दु:ख व्यक्त किया है।
इस दुर्घटना पर प्रधानमंत्री कार्यालय ने ट्वीट किया;
"तमिलनाडु के कुड्डालोर में बच्चों के डूबने से दु:खी हूं। दु:ख की इस घड़ी में मेरी संवेदनाएं शोकाकुल परिवारों के साथ हैं: पीएम"
प्रधानमंत्री कार्यालय
प्रधानमंत्री तीन फरवरी को विश्व शांति के लिए कृष्णगुरु एकनाम अखंड कीर्तन में भाग लेंगे
प्रधानमंत्री श्री नरेन्द्र मोदी तीन फरवरी, 2023 को शाम साढ़े चार बजे वीडियो कॉन्फ्रेंसिंग के माध्यम से असम के बारपेटा में कृष्णगुरू सेवाश्रम में आयोजित विश्व शांति के लिए आयोजित होने वाले कृष्णगुरु एकनाम अखंड कीर्तन में भाग लेंगे। प्रधानमंत्री कृष्णगुरु सेवाश्रम के श्रद्धालुओं को भी संबोधित करेंगे।
परमगुरु कृष्णगुरु ईश्वर ने वर्ष 1974 में बारपेटा असम के नसतरा गांव में कृष्णगुरु सेवाश्रम की स्थापना की थी। वह महावैष्णव मनोहरदेव के नौवें वंशज हैं, जो महान वैष्णव संत श्री शंकरदेव के अनुयायी थे। विश्व शांति के लिए कृष्णगुरु एकनाम अखंड कीर्तन कृष्णगुरु सेवाश्रम में छह जनवरी से एक महीने तक चलने वाला कीर्तन आयोजित किया जा रहा है।
प्रधानमंत्री कार्यालय
प्रधानमंत्री भारतीय जनऔषधि परियोजना ने गरीबों और मध्यम वर्ग के लिए महत्वपूर्ण बचत को सुनिश्चित किया है: प्रधानमंत्री
प्रधानमंत्री श्री नरेन्द्र नरेंद्र मोदी ने जी-20 प्रतिनिधिमंडल द्वारा प्रधानमंत्री भारतीय जनऔषधि परियोजना केंद्र का दौरा किये जाने पर प्रसन्नता व्यक्त की है।
केंद्रीय मंत्री डॉ. मनसुख मांडविया के एक ट्वीट का जवाब देते हुए प्रधानमंत्री ने ट्वीट किया:
"प्रधानमंत्री भारतीय जनऔषधि परियोजना एक ऐतिहासिक पहल है, जिसका उद्देश्य किफायती स्वास्थ्य सेवा सुनिश्चित करना है। इसने गरीब और मध्यम वर्ग के लिए महत्वपूर्ण बचत को सुनिश्चित किया है। यह देखकर खुशी हुई कि सम्मानित जी-20 प्रतिनिधियों को इस योजना के पहलुओं को देखने का अवसर मिला।"
आर्थिक मामलों की मंत्रिमण्डलीय समिति 
मंत्रिमंडल द्वारा वर्ष 2021-22 के लिये फॉस्फेटिक और पोटैशिक  उर्वरकों के लिये पोषक तत्त्व आधारित सब्सिडी  को मंजूरी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडल समिति ने उर्वरक विभाग के प्रस्ताव को मंजूरी दे दी है। उर्वरक विभाग ने प्रस्ताव किया था कि वर्ष 2021-22  के लिये पी-एंड-के उर्वरकों पर पोषक तत्त्व आधारित सब्सिडी तय कर दी जाये। अधिसूचना की तिथि से एनबीएस की स्वीकृत दरें निम्न प्रकार से प्रभावी होंगीः
|
|
प्रति किलोग्राम सब्सिडी दर 
|
|
एन 
|
|
पी 
|
|
के 
|
|
एस 
|
|
18.789
|
|
45.323
|
|
10.116
|
|
2.374
भारत सरकार उर्वरकों की उपलब्धता सुनिश्चित कर रही है, खासतौर से यूरिया और 22 ग्रेड वाले पी-एंड-के उर्वरकों की, जिसमें डीएपी भी शामिल है। ये उर्वरक किसानों को सब्सिडी के आधार पर उर्वरक निर्माताओं/आयातकों से मिलेंगे। पी-एंड-के उर्वरकों पर सब्सिडी एनबीएस योजना के आधार पर दी जा रही है, जो एक अप्रैल, 2010 से प्रभावी है। किसान-समर्थक भावना के साथ सरकार इस बात के लिये प्रतिबद्ध है कि पी-एंड-के उर्वरक की उपलब्धता किसानों को सस्ती दरों पर सुनिश्चित की जाये। यह सब्सिडी एनबीएस दरों पर उर्वरक कंपनियों को जारी की जायेगी, ताकि किसानों को सस्ती कीमत पर उर्वरक मिल सके।
पिछले कुछ महीनों में डीएपी और अन्य पी-एंड-के उर्वरकों के कच्चे माल की अंतर्राष्ट्रीय कीमतें तेजी से बढ़ी हैं। अंतर्राष्ट्रीय बाजार में तैयार डीएपी आदि की कीमतों में भी इजाफा हुआ है। कीमतें तेजी से बढ़ने के बावजूद भारत में डीएपी की कीमतें शुरूआत में कंपनियों ने नहीं बढ़ाई थीं, हालांकि कुछ कंपनियों ने इस वित्त वर्ष की शुरूआत में डीएपी की कीमत में इजाफा किया था।
किसानों की चिंताओं से सरकार पूरी तरह अवगत है और उन चिंताओं के प्रति संवेदनशील है। सरकार हालात से निपटने के लिये कदम उठा रही है, ताकि किसान समुदाय को पी-एंड-के उर्वरकों  की बढ़ती कीमतों के दुष्प्रभाव से बचाया जा सके। इस सिलसिले में पहले कदम के तहत सरकार ने सभी उर्वरक कंपनियों को निर्देश दिया है कि वे किसानों के लिये बाजार में इन उर्वरकों की समुचित उपलब्धता सुनिश्चित करें। सरकार देश में उर्वरकों की उपलब्धता की निगरानी कर रही है।
डीएपी की कीमतों के हवाले से, सरकार पहले ही उर्वरक कंपनियों को आदेश दे चुकी है कि वे डीएपी आदि के अपने पुराने स्टॉक को पुरानी कीमतों पर ही बेचें। इसके अलावा सरकार ने यह भी गौर किया था कि देश और उसके नागरिक  ऐसे अप्रत्याशित दौर से गुजर रहे हैं, जब अचानक देश में कोविड महामारी की दूसरी लहर का कहर बरस रहा हो। भारत सरकार कोविड-19 महामारी के दौरान लोगों को होने वाली परेशानियों को ध्यान में रखते हुये कई विशेष पैकेजों की घोषणा कर चुकी है। इसी तरह, भारत में डीएपी की कीमतों का संकट भी असाधारण है और किसान दबाव में आ गया है। भारत सरकार ने किसानों के लिये विशेष पैकेज के रूप में एनबीएस योजना के तहत सब्सिडी की दरें बढ़ा दी हैं। ये दरें इस तरह बढ़ाई गई हैं कि डीएपी  की खुदरा कीमतों को मौजूदा खरीफ मौसम तक पिछले वर्ष के स्तर पर ही रखा जाये। कोविड-19 पैकेज की तरह यह भी एकबारगी उपाय है, ताकि किसानों की कठिनाइयों को कम किया जा सके। चंद महीनों में अंतर्राष्ट्रीय कीमतों के नीचे आने की संभावना को देखते हुये भारत सरकार हालात का जायजा लेगी और उसके अनुसार स्थिति को देखते हुये सब्सिडी दरों के सम्बंध में फैसला करेगी। अतिरिक्त सब्सिडी की इस व्यवस्था से लगभग 14,775 करोड़ रुपये के बोझ का अनुमान है।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 201.32 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 5.89 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
2,01,32,02,325
|
|
शेष टीके
|
|
5,89,75,860
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 201.32 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 5.89 करोड़  से अधिक अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
भारत निर्वाचन आयोग वर्तमान में जारी बिहार विधान सभा चुनावों के संदर्भ में 05-07 नवंबर, 2020 तक विदेशी चुनाव प्रबंधन निकायों /संगठनों के लिए एक अंतर्राष्ट्रीय वर्चुअल चुनाव आगंतुक कार्यक्रम 2020 का आयोजन कर रहा है।
पूर्व में, ईसीआई ने 2014 के लोकसभा चुनावों, फरवरी/मार्च 2017 में कुछ राज्य विधानसभा चुनावों और मई 2019 के लोकसभा चुनाव के लिए विदेशी ईएमबी/ संगठनों के लिए अंतर्राष्ट्रीय चुनाव आगंतुक कार्यक्रम  का आयोजन किया था।
कोविड-19 महामारी के दौरान, बिहार में 72 मिलियन से अधिक मतदाताओं के साथ दुनिया में सबसे बड़े मतदाताओं में से एक है। महामारी की अवधि के दौरान, यह हमें सर्वश्रेष्ठ प्रयासों और मतदान प्रक्रिया के संचालन अनुभव को साझा करने का अवसर प्रदान करता है।
अफगानिस्तान, ऑस्ट्रेलिया, बांग्लादेश, कंबोडिया, इंडोनेशिया, मलावी, मालदीव, माल्डोवा, मंगोलिया, मॉरीशस, नेपाल, फिलीपींस, सूरीनाम, त्रिनिदाद और टोबैगो, यूक्रेन, उजबेकिस्तान और जाम्बिया आदि सहित दुनिया भर के 40 से अधिक देशों से प्रतिनिधि और 3 अंतरराष्ट्रीय संगठनों  और एसोसिएशन ऑफ वर्ल्ड इलेक्शन बॉडीज  को आईईवीपी-2020 में भाग लेने के लिए आमंत्रित किया गया है।
आईईवीपी 2020 के कार्यक्रम में 05 नवंबर 2020 को एक ऑनलाइन चर्चा सत्र शामिल है, जो प्रतिभागियों को भारतीय चुनावी प्रक्रिया का व्यापक अवलोकन देने के अलावा भारत निर्वाचन आयोग द्वारा मतदाता सुविधा, पारदर्शिता और चुनाव प्रणाली की पहुंच पर की गई नई पहलों प्रशिक्षण और क्षमता निर्माण की बदलती जरूरतों की जानकारी प्रदान करेगा। उद्घाटन सत्र पर मुख्य भाषण मुख्य चुनाव आयुक्त श्री सुनील अरोड़ा द्वारा दिया जाएगा। सत्र को चुनाव आयुक्त श्री राजीव कुमार और श्री सुशील चंद्रा भी संबोधित करेंगे।
दूसरे दिन, 06 नवंबर 2020 को, कार्यक्रम मतदाता जागरूकता के लिए आयोग के प्रमुख कार्यक्रम- एसवीईईपी  का एक अनूठा अवलोकन प्रदान करेगा। बिहार के मुख्य निर्वाचन अधिकारी राज्य के अनुभवों को वैश्विक दर्शकों के साथ साझा करेंगे।
07 नवंबर 2020 को, प्रतिभागियों को बिहार में मतदान केंद्रों के वर्चुअल दौरे के लिए आमंत्रित किया जा रहा है। इस यात्रा में चुनावी प्रक्रिया के एक पूर्वाभ्यास और स्वतंत्र, निष्पक्ष, सहभागितापूर्ण और सुरक्षित चुनाव के लिए मतदान केंद्रों पर की जाने वाली विभिन्न व्यापक व्यवस्थाओं की विस्तृत जानकारी भी मिलेगी।
वित्त मंत्रालय
8.15 प्रतिशत भारत सरकार एफसीआई एसबी 2022’ का पुनर्भुगतान
‘8.15 प्रतिशत भारत सरकार एफसीआई एसबी2022’ की बकाया शेष राशि सममूल्य पर 15 अक्टूबर, 2022  को प्रतिदेय होगी। उक्त तिथि से उस पर कोई ब्याज देय नहीं होगा। परक्राम्य लिखत अधिनियम, 1881 के तहत किसी भी राज्य सरकार द्वारा पुनर्भुगतान की प्रभावकारी तिथि को अवकाश घोषित किए जाने की स्थिति में संबंधित ऋणों का पुनर्भुगतान उस राज्य के भुगतान कार्यालयों द्वारा इससे पिछले कार्य दिवस को किया जाएगा।
सरकारी प्रतिभूति नियमन, 2007 के उप-नियमों 24 और 24 के अनुसार परिपक्व होने वाली धनराशि का भुगतान सरकारी प्रतिभूति के पंजीकृत धारक को या तो एक पे ऑर्डर, जिसमें उसके बैंक खाते का संबंधित ब्यौरा होगा, के जरिये किया जाएगा अथवा इस रकम को उस बैंक में धारक के खाते में डाल दिया जाएगा, जिसमें इलेक्ट्रॉनिक ढंग से धनराशि की प्राप्ति की सुविधा होगी। सरकारी प्रतिभूति को सहायक सामान्य खाता बही या संघटक सहायक सामान्य खाता बही खाते या शेयर प्रमाणपत्र के रूप में रहना चाहिए। प्रतिभूतियों के संदर्भ में भुगतान सुनिश्चित करने के लिए इस तरह की सरकारी प्रतिभूतियों के मूल ग्राहक अथवा उसके बाद वाले धारकों को अपने बैंक खाते का संबंधित ब्यौरा अग्रिम रूप से उपलब्ध कराना होगा। हालांकि, बैंक खाते का संबंधित ब्यौरा/इलेक्ट्रॉनिक ढंग से धनराशि की प्राप्ति का अधिदेश न होने की स्थिति में नियत तिथि पर ऋण का पुनर्भुगतान सुनिश्चित करने के लिए धारक अपनी उन प्रतिभूतियों को सार्वजनिक ऋण कार्यालयों, कोषागारों/उप कोषागारों, भारतीय स्टेट बैंक की शाखाओं  में पेश कर सकते हैं, जिनका निस्सरण या शोधन विधिवत रूप से हो चुका है। इन प्रतिभूतियों को पुनर्भुगतान की नियत तिथि से 20 दिन पहले पेश करना होगा।
निस्सरण या शोधन मूल्य प्राप्त करने की प्रक्रिया के पूर्ण विवरण को किसी भी उपर्युक्त भुगतान कार्यालय से हासिल किया जा सकता है।
विज्ञान एवं प्रौद्योगिकी मंत्रालय
दृष्टि बाधित लोगों को पढ़ने की सुविधा हेतु निजी पाठन मशीन ‘दिव्य नयन’ देश भर में ज़रूरत मंद लोगों के लिए ऑनलाइन पंजीकरण के माध्यम से आसानी से उपलब्ध- डॉ जितेंद्र सिंह
केन्द्रीय विज्ञान एवं प्रौद्योगिकी राज्य मंत्री , पृथ्वी विज्ञान राज्य मंत्री , प्रधानमंत्री कार्यालय में राज्य मंत्री,लोक शिकायत एवं पेंशन, परमाणु ऊर्जा और अन्तरिक्ष मंत्री डॉ जितेंद्र सिंह ने आज कहा सीएसआईआर-केंद्रीय वैज्ञानिक उपकरण संगठन , चंडीगढ़ द्वारा दृष्टि बाधित लोगों की सुविधा के लिए व्यक्तिगत पाठन मशीन ‘दिव्य नयन’ विकसित की है जिसकी मदद से कोई भी प्रकाशित या डिजिटल दस्तावेज़ को स्पीच आउटपुट के रूप में प्राप्त किया जा सकता है। यह उपकरण दृष्टि बाधित व्यक्तियों और संस्थाओं के लिए दिए गए पंजीकरण और बुकिंग वेब लिंक https://divyanayan.csio.res.in/registration.php पर उपलब्ध है।
लोकसभा में एक प्रश्न के लिखित उत्तर में केंद्रीय मंत्री ने कहा कि संपर्क स्कैनिंग पद्धति पर आधारित यह उपकरण मल्टी कॉलम दस्तावेज़ का विश्लेषण कर सकता है और पढ़ने की निर्बाध सुविधा प्रदान करता है। उपयोगकर्ता जिस दस्तावेज़ को पढ़ना चाहता है उसके ऊपर इस उपकरण को रख सकता है और इसे मैन्युअल रूप से स्कैन कर सकता है। रीडिंग डिवाइस इमेज को टेक्स्ट और टेक्स्ट को स्पीच कन्वर्टर में बदलने के लिए भाषा पर निर्भर ऑप्टिकल कैरेक्टर रिकग्निशन का उपयोग करता है और यह टेक्स्ट को ऑडियो में परिवर्तित करता है। ऑडियो फ़ाइलें मशीन में संग्रहीत की जाती हैं जिन्हें उपयोगकर्ता द्वारा सुना जा सकता है। यह उपकरण हैंडहेल्ड, स्टैंडअलोन, पोर्टेबल, पूरी तरह से वायरलेस और आईओटी  सक्षम है। वर्तमान में यह उपकरण हिंदी, अंग्रेजी, बंगाली, तेलुगु, तमिल, कन्नड़ और पंजाबी में उपलब्ध है।इसे जल्द ही अन्य भारतीय और विदेशी भाषाओं के लिए भी अनुकूल बनाया जाएगा है। इसमें यूएसबी, ब्लूटूथ, वाईफाई, लैन, हेडफोन इत्यादि जैसे इंटरफेस हैं। डिवाइस की मुख्य विशेषताएं नीचे दी गई हैं:
प्रमुख फीचर्स:
वायरलेस और पोर्टेबल - स्टैंडअलोन, पूरी तरह से वायरलेस और आई ओ टी सक्षम;
बहुक्रियाशील - मुद्रित, ई-पुस्तकें, ई-समाचार, रिकॉर्डिंग और भाषण पढ़ने में सक्षमता;
बहुभाषी - वर्तमान में हिंदी, अंग्रेजी, बंगाली, तमिल, तेलुगु, कन्नड़ और पंजाबी भाषा के लिए उपलब्ध;
ऑनलाइन प्रसंस्करण - दस्तावेज़ बैच प्रसंस्करण संगठन;
दस्तावेज़ संग्रहण - दस्तावेज़ सिंक कर सकता है;
पृष्ठ अभिविन्यास का पता लगाना और सुधार करना;
मल्टी कॉलम दस्तावेज़ पढ़ने में सक्षम;
रिचार्जेबल लिथियम आयन बैटरी; और
दस्तावेज़ संग्रहण के लिए 32 जीबी की आंतरिक मेमोरी क्षमता
सीएसआईआर द्वारा आम आदमी के उपयोग हेतु विकसित ऐसे ही कुछ अन्य महत्वपूर्ण उपकरण नीचे दिए गए हैं:
कोहनी के नीचे के अपंगतापीड़ित व्यक्तियों के लिए मायोइलेक्ट्रिक हाथ;
घुटने के ऊपर अपंगता से प्रभावित व्यक्तियों के लिए इलेक्ट्रॉनिक घुटने;
स्वचालित व्हीलचेयर के लिए इलेक्ट्रॉनिक नियंत्रण मॉड्यूल; तथा
जन्मजात हेमिपेरेसिस प्रभावित बच्चों के लिए 3डी प्रिंटेड ऑर्थोसिस।
पूर्वोत्तर क्षेत्र विकास मंत्रालय
लवलीना बोरगोहेन ने टोक्यो ओलंपिक में भारत के लिए एक और पदक पक्का किया
पूर्वोत्तर की खेल और फिटनेस संस्कृति भारत को समृद्ध लाभांश दे रही है- जी किशन रेड्डी
पूर्वोत्तर क्षेत्र विकास और पर्यटन एवं संस्कृति मंत्री जी.किशन रेड्डी ने कहा कि, पूर्वोत्तर राज्यों में खेल तथा फिटनेस गतिविधियों के प्रति उत्साह होना एक सर्वविदित तथ्य है। यह बात मेरे पूर्वोत्तर क्षेत्र विकास  मंत्री बनने से पहले ही इन खूबसूरत क्षेत्रों की मेरी यात्रा में स्पष्ट थी।
अब जब लवलीना बोरगोहेन ने एक पूर्व विश्व चैंपियन को हराने के बाद टोक्यो ओलंपिक में भारत के लिए दूसरा पदक पक्का कर दिया है, तो यह मेरे लिए अत्यधिक गर्व की बात है। मेरी तरह ही, यह न केवल असम के हर व्यक्ति के लिए बल्कि प्रत्येक भारतवासी के लिए आनंद का क्षण है। उन्होंने कहा कि असम के गोलाघाट जिले के बरो मुखिया गांव की एक युवती को टोक्यो ओलंपिक में पोडियम पर आते हुए देखना मुझे बहुत प्रसन्नता से भर देता है।
इससे पहले आज दिन में केंद्रीय मंत्री ने ट्वीट किया कि, “#टोक्यो2020 में महिला वेल्टर वेट वर्ग के सेमीफाइनल में प्रवेश करने पर @LovlinaBorgohai को बधाई। उन्होंने कहा कि, #ओलंपिक के लिए क्वालीफाई करने वाली असम की पहली महिला मुक्केबाज अब #टोक्यो2020 में भारत के लिए पदक हासिल करने वाली पहली मुक्केबाज बन गई हैं।
लवलीना की लगातार लड़ने की भावना और कभी न हारने वाला रवैया जगजाहिर है। हम में से कई लोगों ने लवलीना को लॉकडाउन के दौरान गैस सिलेंडर के साथ अभ्यास करते देखा होगा।
यह नारी शक्ति ही है जिसके बारे में प्रधानमंत्री लगातार चर्चा करते रहते हैं और चाहते हैं कि, हम इस उपलब्धि का उत्सव मनाएं। लवलीना का टोक्यो में सफर अगले सप्ताह सेमीफाइनल मुकाबले में जारी रहेगा। भारत लवलीना का उचित सम्मान करेगा और प्रत्येक व्यक्ति उसे अपने में से एक के रूप में मानेगा, क्योंकि उन्होंने लवलीना के प्रसिद्ध घूंसे देखे हैं। आज हम जश्न मनाएं क्योंकि, हमने अब तक जो दो पदक जीते हैं, वे दो अद्भुत लड़कियों की मेहनत का ही फल है, यह उपलब्धि उन दृढ़ महिलाओं के कारण हैं, जिन्होंने सभी बाधाओं का डटकर सामना किया।
पेट्रोलियम एवं प्राकृतिक गैस मंत्रालय
भारतीय बास्केट के कच्चे तेल की अंतर्राष्ट्रीय कीमत 17.04.2017 को 54.59अमेरिकी डॉलर प्रति बैरल रही
पेट्रोलियम एवं प्राकृतिक गैस मंत्रालय के अधीनस्थ पेट्रोलियम नियोजन एवं विश्लेषण प्रकोष्ठ  द्वारा आज संगणित/प्रकाशित सूचना के अनुसार भारतीय बास्केट के कच्चे तेल की अंतर्राष्ट्रीय कीमत 17 अप्रैल, 2017 को 54.59अमेरिकी डॉलर प्रति बैरल दर्ज की गई।
रुपये के संदर्भ में भारतीय बास्केट के कच्चे तेल की कीमत 17 अप्रैल, 2017 को बढ़कर 3515.92 रुपये प्रति बैरल हो गई, जबकि 14 अप्रैल, 2017 को यह 3511.07 रुपये प्रति बैरल था। रूपया 17 अप्रैल, 2017 को 64.41 रुपये प्रति अमेरिकी डॉलर के स्तर पर बंद हुआ। इस संबंध में विस्तृत ब्यौरा नीचे तालिका में दिया गया है:-
|
|
विवरण
|
|
इकाई
|
|
17 अप्रैल, 2017 को मूल्य 
|
|
16.04.2017 के लिए मूल्य निर्धारण पखवाड़ा 
|
|
कच्चा तेल 
|
|

|
|
54.59|
|
52.87
|
|

|
|
3515.92 
|
|
3423.86
|
|
विनिमय दर
|
|

|
|
64.41
|
|
64.7617 अप्रैल 2017 को यूके में अवकाश होने के कारण ब्रेन्ट के लिए उद्धरण उपलब्ध नहीं है। अगर ब्रेन्ट का मूल्य उपलब्ध नहीं है तो भारतीय बास्केट के कच्चे तेल का मूल्य नहीं प्राप्त हो सकता। इसलिए संदर्भित दर 13 अप्रैल 2017 का ही माना गया है।
कच्चे तेल की दैनिक कीमत
स्वास्थ्य एवं परिवार कल्याण मंत्रालय
कोविड-19 पर अपडेट
स्वस्थ होने की दर सुधरकर 47.76% हुई
भारत सरकार कोविड-19 की रोकथाम, उसे फैलने से रोकने और उसके प्रबंधन के लिए एक श्रेणीबद्ध, पूर्व-नियोजित और व्यावहारिक दृष्टिकोण के माध्यम से, राज्यों / संघ राज्य क्षेत्रों के साथ कई कदम उठा रही है। उच्चतम स्तर पर इनकी नियमित रूप से समीक्षा और निगरानी की जा रही है।
पिछले 24 घंटों में 4,614 मरीजों का इलाज हो चुका है। अब तक कुल 86,983 लोग ठीक हो चुके हैं। इलाज के बाद स्वस्थ होने वाले लोगों की कुल दर 47.76% हो गई है।सक्रिय चिकित्सा निगरानी के अंतर्गत आने वाले मामलों की संख्या 89,995 है।
कोविड-19 संबंधित तकनीकी मुद्दों पर सभी प्रामाणिक और अद्यतन जानकारी, दिशा-निर्देश और सलाह के लिए नियमित रूप से देखें:https://www.mohfw.gov.in/और @MoHFW_INDIA
कोविड-19 संबंधी तकनीकी सवाल इस पर technicalquery.covid19[at]gov[dot]in और अन्य सवाल ncov2019[at]gov[dot]in और @CovidIndiaSevaपर भेजे जा सकते हैं।
कोविड-19 के बारे में किसी भी सवाल के लिए, कृपया स्वास्थ्य और परिवार कल्याण मंत्रालय के हेल्पलाइन नम्बर : +91-11-23978046 या 1075 पर सम्पर्क करें। कोविड-19 पर राज्यों/संघ शासित प्रदेशों के हेल्पलाइन नम्बरों की सूची इस पर उपलब्ध है https://www.mohfw.gov.in/pdf/coronvavirushelplinenumber.pdf .